Държавен вестник, бр. 8, 2012 г., стр. 54

СТР.  54	
Д Ъ Р Ж А В Е Н  В Е С Т Н И К 	
БРОЙ  8
придобиване на трета степен на професионална 
квалификация от същата специалност или по 
друга специалност, като обучението му по общата 
задължителна професионална, отрасловата и част 
от специфичната за професията задължителна 
професионална подготовка се зачита. 
2.3. Възможности за професионална реали­
зация съгласно Националната класификация 
на професиите и длъжностите (НКПД – 2011), 
утвърдена със Заповед № РД-01-931 от 27.12.2010 г. 
на министъра на труда и социалната полити­
ка, изм. и доп. със заповеди № РД-01-204 от 
28.02.2011 г., РД-01-426 от 30.05.2011 г. и РД-01-529 
от 30.06.2011 г. 
Придобилите втора степен на професионал­
на квалификация по професията „Монтьор на 
транспортна техника“ могат да постъпват на 
работа на длъжности (професии) от единични 
групи 7231 Механици и монтьори на моторни 
превозни средства, 7233 Механици и монтьори 
на промишлени и селскостопански машини и 
оборудване, 8331 Водачи на автобуси и ватмани, 
8332 Водачи на тежкотоварни автомобили и 8341 
Оператори на подвижни съоръжения в селското 
и горското стопанство, както и други длъжности, 
включени при актуализиране на НКПД.
3. Цели на обучението
3.1. Цели на обучението по общата задължи­
телна професионална подготовка – единна за 
всички професионални направления
След завършване на обучението по професията 
обучаваният трябва да:
· познава и използва личните предпазни 
средства, знае и прилага основните правила за 
безопасна работа при експлоатацията, техниче­
ското обслужване, диагностиката и ремонта на 
автотранспортна и пътностроителна техника 
на строителната площадка и работното място; 
· опазва околната среда; 
· познава съществуващите икономически 
отношения, процеси и явления, свързани с уп­
ражняването на професията;
· познава и спазва правата и задълженията 
си като участник в трудовия процес съгласно 
трудовото законодателство, разбира договорните 
отношения между работодател и работник;
· участва активно и с чувство за отговорност 
при разпределение и изпълнение на задачите, 
съдейства и търси помощ от екипа; 
· осъществява ефективна комуникация при 
изпълнение на трудовата си дейност в работен 
екип, с клиенти, с прекия ръководител – разбира 
своята роля в трудовия процес и съзнава необхо­
димостта от повишаване на квалификацията си; 
· умее да намира, съхранява и изпраща ин­
формация с помощта на компютърни системи 
и офис техника, създава текстови документи, 
документи с електронни таблици и база данни, 
презентации и интегрирани документи, работи 
със специализирани софтуерни продукти;
· осъществява комуникация на чужд език, 
чете и разбира стандартна техническа и техно­
логическа документация на чужд език.
3.2. Цели на обучението по отрасловата за­
дължителна професионална подготовка – единна 
за всички професии от професионално направ­
ление „Моторни превозни средства, кораби и 
въздухоплавателни средства“
След завършване на обучението по професията 
обучаваният трябва да:
· познава и спазва изискванията и разпоред­
бите на нормативните документи, регламенти­
ращи дейностите при експлоатация и ремонт на 
автотранспортната и пътностроителната техника;
· познава и прилага техниката (инструменти 
и приспособления, апаратура, агрегати, съо­
ръжения, машини), технологиите и методите, 
прилагани при експлоатацията и ремонта на 
автотранспортна и пътностроителна техника;
· познава устройството, действието и при­
ложението на машинните елементи и видовете 
двигатели;
· познава и използва ефективно конструкци­
онно-ремонтни и експлоатационни материали 
според предназначението им, както и правилата 
за транспорта и съхранението им; 
· познава основните принципи на съпротивле­
нието на материалите, статиката, кинематиката 
и взаимозаменяемостта на детайлите; 
· знае основните технологии за изработване 
на детайлите; 
· познава основите на електротехниката и 
електрониката, автоматизацията и автоматич­
ните устройства; 
· познава понятията и принципите на тер­
модинамиката и термодинамичните процеси, 
хидравликата и хидравличните устройства; 
· разчита и намира информация в техническа, 
конструктивна и технологична документация;
· изготвя техническа, конструктивна и техно­
логична документация – предписания, чертежи, 
скици, схеми и др. 
3.3. Цели на обучението по специфичната за 
професията „Монтьор на транспортна техника“ 
задължителна професионална подготовка
След завършване на обучението по професията 
обучаваният трябва да:
· познава и прилага технологичната после­
дователност на специфичните дейности при 
диагностика, техническо обслужване, ремонт и 
експлоатация на автотранспортна и пътностро­
ителна техника;
· подбира и използва правилно инструменти 
и приспособления, апаратура, агрегати, съоръ­
жения, машини, необходими за диагностика, 
техническо обслужване, ремонт и експлоатация 
на автотранспортна и пътностроителна техника;
· познава и прилага технологиите за работа 
с автотранспортна и пътностроителна техника;
· познава и ефективно използва конструкцион­
но-ремонтните и експлоатационните материали; 
· познава технологичните операции за изра­
ботване на детайлите на транспортна техника, 
рециклирането и унищожаването им; 
· познава предназначението, устройството 
и принципа на действие на различните видове 
транспортна техника, в т.ч. техните двигатели, 
детайли, възли, агрегати и системи; 
· измерва (изпитва), пресмята и анализира 
всички величини, необходими при диагностика, 
техническо обслужване, ремонт и експлоатация 
на автотранспортна техника; 
· работи с приложен софтуер.